
รายงานการประชุมสภาองค์การบริหารส่วนตำบลสีชมพู
สมัยสามัญ สมัยที่ 1 ครั้งที่ 1 ประจำปี 2562
วันที่ 13 กุมภาพันธ์ พ.ศ.2562 เวลา 09.00 น.
ณ ห้องประชุมสภาองค์การบริหารส่วนตำบลสีชมพู
..........................................
เริ่มประชุม	เวลา  09.00 น.
	เมื่อที่ประชุมสภา อบต.สีชมพูครบองค์ประชุมแล้ว  โดยมีนายสุริยัน  แสนสุภา  ประธานสภา อบต.  สีชมพู  ทำหน้าที่ประธานในที่ประชุม  ได้ดำเนินการประชุมตามระเบียบวาระ  ดังนี้

ระเบียบวาระที่  1	เรื่องประธานแจ้งที่ประชุมทราบ
นายสุริยัน แสนสุภา	วันนี้  นายทรงศักดิ์  วงศ์คะวงค์ สมาชิกสภา อบต. หมู่ที่ 1  ขออนุญาตลา         
ประธานสภาฯ		ไม่สามารถเข้าร่วมประชุมได้
ที่ประชุมสภา		- รับทราบ

ระเบียบวาระที่  2	เรื่องรับรองรายงานการประชุมสภา สมัยสามัญ สมัยที่ 4 ครั้งที่ 1/2561 เมื่อวันที่ 12 ธันวาคม 2561 และการประชุมสภาสมัยวิสามัญ สมัยที่ 1 ครั้งที่ 1/2562  เมื่อวันที่ 23 มกราคม 2562
นายสุริยัน แสนสุภา	ขอให้ที่ประชุม  ตรวจสอบรายงานการประชุมสภาสมัยสามัญ สมัยที่ 4 ครั้งที่
ประธานสภาฯ	1/2561 เมื่อวันที่ 12 ธันวาคม 2561  และการประชุมสภาสมัยวิสามัญ สมัยที่ 1 ครั้งที่ 1/2562  เมื่อวันที่ 23 มกราคม 2562  ว่าถูกต้องหรือไม่และมีท่านใดขอแก้ไขหรือไม่  หากไม่มีท่านใดขอแก้ไข  ขอให้ลงมติรับรองรายงานการประชุมสภา อบต.สีชมพู ดังกล่าวข้างต้น
มติที่ประชุมสภา	- เห็นชอบ

ระเบียบวาระที่  3  	เรื่องการเลือกเลขานุการสภาองค์การบริหารส่วนตำบลสีชมพูแทนตำแหน่งที่ว่าง
นายสุริยัน แสนสุภา	สืบเนื่องจากเลขานุการสภาคนเดิมได้ลาออกจากตำแหน่ง ทั้งนี้ ตั้งแต่วันที่           
ประธานสภาฯ	1 กุมภาพันธ์ 2562  ทำให้ตำแหน่งเลขานุการสภาว่างลง
	ระเบียบ/กฎหมาย
	พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมจนถึงปัจจุบัน
	มาตรา 57  ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภาองค์การบริหารส่วนตำบล  โดยมีหน้าที่รับผิดชอบงานธุรการและจัดการประชุมและงานอื่นใดตามที่ประธานสภาองค์การบริหารส่วนตำบลมอบหมาย ทั้งนี้ ให้คำนึงถึงความรู้ความสามารถอันจะเป็นประโยชน์ต่อสภาองค์การบริหารส่วนตำบล
	เลขานุการสภาองค์การบริหารส่วนตำบลพ้นจากตำแหน่งเมื่อครบอายุของสภาองค์การบริหารส่วนตำบล  หรือเมื่อมีการยุบสภาองค์การบริหารส่วนตำบล       หรือสภาองค์การบริหารส่วนตำบลมีมติให้พ้นจากตำแหน่ง

	ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมจนถึงปัจจุบัน
	ข้อ 13  วิธีการเลือกเลขานุการสภาท้องถิ่น ให้ประธานสภาท้องถิ่นนำวิธีการเลือกรองประธานสภาท้องถิ่นตามข้อ 12 มาใช้บังคับโดยอนุโลม
                               ข้อ 12 วิธีการเลือกรองประธานสภาท้องถิ่น ให้ประธานสภาท้องถิ่นจัดให้มีการเลือกรองประธานสภาท้องถิ่นเท่ากับจำนวนที่กฎหมายว่าด้วยองค์กรปกครองส่วนท้องถิ่นนั้นกำหนดให้เลือกรองประธานสภาท้องถิ่นคนที่หนึ่งก่อน แล้วจึงเลือก    รองประธานสภาท้องถิ่นในลำดับถัดไป โดยใช้วิธีการตามข้อ 8 วรรคหนึ่ง โดยอนุโลมแต่หากได้มีการเลือกใหม่เฉพาะคนที่ได้คะแนนสูงสุดเท่ากันแล้ว ปรากฏว่าได้คะแนนสูงสุดเท่ากันอีกให้ประธานสภาท้องถิ่นออกเสียงชี้ขาด
	ข้อ 8  วิธีเลือกประธานสภาท้องถิ่น  ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น  การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน  โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว  ชื่อที่เสนอไม่จำกัดจำนวนและให้สมาชิกสภาท้องถิ่นลงคะแนนเลือกจากชื่อเหล่านั้น  โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ  เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น  ผู้ได้คะแนนสูงสุดเป็นผู้ได้รับเลือก        ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้คะแนนสูงสุดนั้น   โดยวิธีเดิม  ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีกให้ใช้วิธีจับสลากเฉพาะผู้ได้คะแนนสูงสุดเท่ากัน
	ข้อ 14  ในการเลือกประธานสภาท้องถิ่น รองประธานสภาท้องถิ่น หรือเลขานุการสภาท้องถิ่น  ถ้ามีการเสนอชื่อผู้สมควรที่ได้รับการแต่งตั้งเพียงตำแหน่งละหนึ่งคนให้ถือว่าผู้นั้นได้รับเลือก
	ข้อ 15  เมื่อประธานสภาท้องถิ่น รองประธานสภาท้องถิ่น หรือเลขานุการสภาท้องถิ่นพ้นจากตำแหน่งก่อนครบอายุของสภาท้องถิ่น  ให้สภาท้องถิ่นเลือกประธานสภาท้องถิ่น  รองประธานสภาท้องถิ่น  หรือเลขานุการสภาท้องถิ่น แล้วแต่กรณีแทนตำแหน่งว่าง  ดังนี้
                               (2)  กรณีเลขานุการสภาท้องถิ่น  ให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลง
	ข้อ 18  ให้สภาท้องถิ่นเลือกพนักงานหรือข้าราชการส่วนท้องถิ่นขององค์กรปกครองส่วนท้องถิ่นนั้นหรือสมาชิกสภาท้องถิ่นนั้นคนหนึ่ง  เป็นเลขานุการสภาท้องถิ่น ทั้งนี้  ให้คำนึงถึงความรู้ความสามารถอันจะเป็นประโยชน์ต่อสภาท้องถิ่น
	สำหรับองค์การบริหารส่วนตำบล  พนักงานหรือข้าราชการส่วนท้องถิ่นตาม     วรรคหนึ่งให้หมายความถึงปลัดองค์การบริหารส่วนตำบลเท่านั้น

นายสุริยัน  แสนสุภา	จากที่ได้ชี้แจงระเบียบกฎหมายที่เกี่ยวข้องกับการเลือกเลขานุการสภาท้องถิ่น  
ประธานสภาฯ	มีสมาชิกสภาท้องถิ่นท่านใดมีข้อซักถาม เชิญครับ
ที่ประชุมสภา	- ไม่มี
นายสุริยัน แสนสุภา	เมื่อไม่มี  ขอให้ที่ประชุมสภาดำเนินการเลือกเลขานุการสภาท้องถิ่น
ประธานสภาฯ	ผู้เสนอ  นายสนาม  แสนสุภา  สมาชิกสภา อบต.สีชมพู หมู่ที่ 6
	เสนอ  นายเศรษฐสิริ  คำคนซื่อนิธิศ  สมาชิกสภา อบต.สีชมพู หมู่ที่ 4  ให้ดำรงตำแหน่ง  เลขานุการสภาท้องถิ่น  โดยมีผู้รับรอง 2 คน คือ
	ผู้รับรอง
1. นายวันเพ็ญ  วงค์ชาชม  สมาชิกสภา อบต.สีชมพู หมู่ที่ 7
2. นายทานิล  พ่ออามาตย์  สมาชิกสภา อบต.สีชมพู หมู่ที่ 6
ผู้เสนอ  นายมานิชย์  อ้นปัญญา  สมาชิกสภา อบต.สีชมพู หมู่ที่ 4
	เสนอ  นายไพรลี  วงษ์ศรีไสย  สมาชิกสภา อบต.สีชมพู หมู่ที่ 1  ให้ดำรงตำแหน่ง  เลขานุการสภาท้องถิ่น  โดยมีผู้รับรอง 2 คน คือ
	ผู้รับรอง
1. นายคอนคำ  ศรีบุญเรือง  สมาชิกสภา อบต.สีชมพู หมู่ที่ 3
2. นายอรรถเดช  วงศ์เทวราช  สมาชิกสภา อบต.สีชมพู หมู่ที่ 2
นายสุริยัน แสนสุภา	มีท่านสมาชิกสภาท่านใด  จะเสนอบุคคลที่จะดำรงตำแหน่งเลขานุการสภาอีกหรือไม่
ประธานสภาฯ
ที่ประชุมสภา		- ไม่มี
นายสุริยัน แสนสุภา	เมื่อมีผู้ถูกเสนอชื่อสองคน  ก็จะทำการเลือกเลขานุการสภา  ตามระเบียบประธานสภาฯ		กระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไข
เพิ่มเติมจนถึงปัจจุบัน ข้อ 8 และข้อ 12 ผมขอเชิญนาย ธีรพงษ์  วงค์ผาบุตร 
ส.อบต.หมู่ที่ 5 และนายวันเพ็ญ  วงค์ชาชม ส.อบต.หมู่ที่ 7  ช่วยตรวจนับคะแนน
ผลการเลือกเลขานุการสภา อบต. สีชมพู  ดังนี้
1. นายเศรษฐสิริ  คำคนซื่อนิธิศ  สมาชิกสภา อบต.สีชมพู หมู่ที่ 4 ได้คะแนน     6  คะแนน
2. นายไพรลี  วงษ์ศรีไสย  สมาชิกสภา อบต.สีชมพู หมู่ที่ 1 ได้คะแนน             5  คะแนน
จึงสรุปได้ว่า  นายเศรษฐสิริ  คำคนซื่อนิธิศ  สมาชิกสภา อบต.สีชมพู หมู่ที่ 4   ได้รับเลือกให้ดำรงตำแหน่ง เลขานุการสภา อบต.สีชมพู  ทั้งนี้ ตั้งแต่วันนี้เป็นต้นไป

ระเบียบวาระที่  4	เรื่องเพื่อพิจารณา
			4.1  การพิจารณากำหนดสมัยประชุมสภาสมัยสามัญ ประจำปี 2562 และกำหนด
       วันเริ่มประชุมสมัยสามัญ สมัยแรก ประจำปี 2563
นายสุริยัน แสนสุภา	พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม   ประธานสภาฯ		ถึงฉบับที่ 6 พ.ศ.2552
มาตรา 53 วรรคแรก ในปีหนึ่งให้มีสมัยประชุมสามัญ 2 สมัยหรือหลายสมัย แล้วแต่สภาองค์การบริหารส่วนตำบลจะกำหนดแต่ต้องไม่เกิน 4 สมัย วันเริ่ม    สมัยประชุมสามัญประจำปีให้สภาองค์การบริหารส่วนตำบลกำหนด
มาตรา 53 วรรค 4 สมัยประชุมสามัญ สมัยหนึ่ง ๆ ให้มีกำหนดไม่เกิน 15 วัน
ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547แก้ไขเพิ่มเติมถึง (ฉบับที่ 2) พ.ศ.2554
ข้อ 11(3)  สำหรับองค์การบริการส่วนตำบล ให้สภาองค์การบริหารส่วนตำบล กำหนดว่า ปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน
จึงขอให้ที่ประชุมได้เสนอกำหนดสมัยประชุมสภา สมัยสามัญ ประจำปี 2562   และวันเริ่มประชุม สมัยสามัญ สมัยแรก ประจำปี 2563
นายพงษ์นิรันดร์ บุตรพรม	   ขอเสนอการกำหนดสมัยประชุมสามัญ ประจำปี 2562 จำนวน 4 สมัย ดังนี้
รองประธานสภาฯ	สมัยที่ 1  ระหว่างวันที่  1 – 15  กุมภาพันธ์  2562
			สมัยที่ 2  ระหว่างวันที่  1 – 15  เมษายน  2562
			สมัยที่ 3  ระหว่างวันที่ 15 – 30 สิงหาคม  2562
			สมัยที่ 4  ระหว่างวันที่  1 – 15  ธันวาคม  2562
และกำหนดวันเริ่มประชุมสมัยสามัญ สมัยแรก ประจำปี 2563  คือ
ระหว่างวันที่ 1 – 15 กุมภาพันธ์ 2563
นายสุริยัน แสนสุภา	มีสมาชิก อบต.ท่านใดจะเสนอเป็นอย่างอื่นหรือไม่ (ถ้าไม่มี) ผมขอมติที่ประชุม
ประธานสภาฯ
มติที่ประชุมสภา	ที่ประชุมมีมติเป็นเอกฉันท์เห็นชอบให้กำหนดสมัยประชุมสภาสมัยสามัญ ประจำปี          2562 จำนวน 4 สมัย ดังนี้
สมัยที่ 1  ระหว่างวันที่  1 – 15  กุมภาพันธ์  2562
			สมัยที่ 2  ระหว่างวันที่  1 – 15  เมษายน  2562
			สมัยที่ 3  ระหว่างวันที่ 15 – 30 สิงหาคม  2562
			สมัยที่ 4  ระหว่างวันที่  1 – 15  ธันวาคม  2562
และกำหนดวันเริ่มประชุมสมัยสามัญ สมัยแรก ประจำปี 2563  คือ
ระหว่างวันที่ 1 – 15 กุมภาพันธ์ 2563

4.2  ญัตติการแก้ไขเปลี่ยนแปลงงบประมาณรายจ่ายประจำปี 2562
       โครงการปรับปรุงภูมิทัศน์หนองปู่ตาสาธารณะ หมู่ที่ 2 จำนวน      
       230,000 บาท
นายสุริยัน แสนสุภา	ขอเชิญนายก อบต.สีชมพู  ได้ชี้แจงรายละเอียดการขอเปลี่ยนโครงการปรับปรุง   ประธานสภาฯ		ภูมิทัศน์หนองปู่ตาสาธารณะ หมู่ที่ 2 จำนวน 230,000 บาท เชิญครับ
จ.ส.อ.สมบูรณ์ ฤทธิธาดา	ขอเปลี่ยนแปลงโครงการปรับปรุงภูมิทัศน์หนองปู่ตาสาธารณะ หมู่ที่ 2 จำนวน      
นายก อบต.		230,000 บาท
			ข้อความเดิม
โครงการปรับปรุงภูมิทัศน์หนองปู่ตาสาธารณะ หมู่ที่ 2 จำนวน 230,000 บาท  เพื่อจ่ายเป็นค่าปรับปรุงภูมิทัศน์หนองปู่ตาสาธารณะ หมู่ที่ 2 โดยทำการติดตั้งระบบน้ำพุบนทุ่นลอยน้ำพร้อมฐานดอกบัว ความสูงไม่น้อยกว่า 5.0 เมตร ทุ่นน้ำพุ     ทรงกลมทำจากแสตนเลส เส้นผ่าศูนย์กลาง 1.50 เมตร ฐานดอกบัว ทำจากแสตนเลส  หัวน้ำพุพุ่งตรง ขนาด 1 ½ นิ้ว จำนวน 1 อัน หัวน้ำพุโคเมท ขนาด         1 ½ นิ้ว  จำนวน  16 อัน ทำงานด้วยปั้มน้ำชนิดจุ่ม ขนาด 5 แรงม้า พร้อมตู้ควบคุมไฟฟ้าและระบบแสงสี ตามแบบแปลนของ อบต.สีชมพู

เปลี่ยนแปลงเป็น
			โครงการปรับปรุงภูมิทัศน์หนองปู่ตาสาธารณะ หมู่ที่ 2 จำนวน 230,000 บาท  
เพื่อจ่ายเป็นค่าปรับปรุงภูมิทัศน์หนองปู่ตาสาธารณะ หมู่ที่ 2 โดยทำการติดตั้งระบบน้ำพุ  ประกอบด้วยติดตั้งฐานดอกบัวทำจากแสตนเลสพร้อม ขนาดเส้นผ่าศูนย์กลางไม่น้อยกว่า 1.50 เมตร พร้อมทุ่นลอยน้ำ ติดตั้งหัวน้ำพุ ขนาด 1 ½ นิ้ว จำนวน    1 อัน ความสูงของน้ำพุสูงไม่น้อยกว่า 5.0 เมตร ติดตั้งหัวน้ำพุ ขนาด  ½ นิ้ว    จำนวน 16 อัน ทำงานด้วยปั้มสูบน้ำพร้อมตู้ควบคุมไฟฟ้า และงานประกอบอื่นๆ  ตามแบบแปลนของ อบต.  สีชมพู
นายสุริยัน แสนสุภา	มีสมาชิก อบต.ท่านใดจะสอบถามหรืออภิปรายญัตติดังกล่าวหรือไม่ (ถ้าไม่มี)  ขอมติประธานสภาฯ		ที่ประชุมสภา อบต.  เพื่อให้ความเห็นชอบโครงการปรับปรุงภูมิทัศน์หนองปู่ตา
สาธารณะ หมู่ที่ 2 จำนวน 230,000 บาท  เชิญยกมือครับ
มติที่ประชุมสภา	- เห็นชอบ  11 เสียง ให้แก้ไขเปลี่ยนแปลงโครงการปรับปรุงภูมิทัศน์หนองปู่ตาสาธารณะ หมู่ที่ 2 ตามญัตติที่นายกเสนอมา

			4.3  โครงการจ่ายขาดเงินสะสม
นายสุริยัน แสนสุภา	ขอเชิญนายก อบต.สีชมพู  ได้ชี้แจงรายละเอียดโครงการจ่ายขาดเงินสะสม    ประธานสภาฯ		จำนวน 2 โครงการ เชิญครับ
จ.ส.อ.สมบูรณ์ ฤทธิธาดา	ขอชี้แจงรายละเอียดโครงการจ่ายขาดเงินสะสม จำนวน 2 โครงการ ดังนี้
นายก อบต.	

1. โครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หมู่ที่ 3 บริเวณหนองบัว  ตั้งไว้  450,000 บาท  เพื่อจ่ายเป็นค่าขุดสระเก็บน้ำ (ตามโครงการธนาคารน้ำใต้ดิน)  เพื่อเพิ่มประสิทธิภาพน้ำใต้ดิน  โดยทำการขุดสระบริเวณพื้นที่หนองบัว  ขนาดปากบ่อกว้าง  40.00 เมตร ยาว 40.00 เมตร ลึกเฉลี่ย       9.00 เมตร และกิจกรรมงานอื่นๆ ตามแบบแปลนที่ อบต.สีชมพูกำหนด
2. โครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หมู่ที่ 3 บริเวณ
หนองสะโน  ตั้งไว้  320,000 บาท  เพื่อจ่ายเป็นค่าขุดสระเก็บน้ำ (ตามโครงการธนาคารน้ำใต้ดิน)  เพื่อเพิ่มประสิทธิภาพน้ำใต้ดิน  โดยทำการขุดสระบริเวณพื้นที่หนองสะโน  ขนาดปากบ่อกว้าง 40.00 เมตร ยาว 40.00 เมตร ลึกเฉลี่ย     6.50 เมตร และกิจกรรมงานอื่นๆ ตามแบบแปลนที่ อบต.สีชมพูกำหนด
นายสุริยัน แสนสุภา	ตามที่ท่านสมาชิกสภา อบต.ได้อนุมัติจ่ายขาดเงินสะสมไปแล้วครั้งหนึ่งนั้น          ประธานสภาฯ		แต่เนื่องจากประสบปัญหาคือต้องขออนุมัติผู้ว่าราชการจังหวัดนครพนม           
และอีกปัญหาหนึ่งก็หนองบัว หมู่ที่ 3 ประสบปัญหาของเรื่องที่ดินสาธารณะ       
กับเจ้าของที่ดินข้างเคียงจึงไม่สามารถดำเนินการได้  จึงต้องทำการขออนุมัติจากสภา
ในครั้งนี้มีสมาชิก อบต.ท่านใดจะสอบถามหรืออภิปรายญัตติดังกล่าวหรือไม่       
ขอเชิญครับ
นายคอนคำ ศรีบุญเรือง	ผมขอเสนอว่าให้ยกเลิกโครงการเพิ่มศักยภาพน้ำใต้ดิน (ตามโครงการธนาคาร      สมาชิกสภา อบต.หมู่ 3	น้ำใต้ดิน) หนองบัว หมู่ที่ 3  เนื่องจากถ้าทำต้องมีปัญหาเรื่องร้องเรียนแน่นอน
เพราะเจ้าของที่ดินข้างเคียงไม่ยอม
นายเศรษฐสิริ คำคนซื่อนิธิศ    สำหรับโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน)    สมาชิกสภา อบต. หมู่ 4	หนองบัว หมู่ที่ 3 เริ่มแรกจุดประสงค์เพื่อพัฒนาแหล่งน้ำไม่ได้มีจุดประสงค์จะไป   
ลุกล้ำที่ดินของใคร  ซึ่งเรื่องที่ดินสาธารณะเป็นหน้าที่ความรับผิดชอบของท้องที่  และท้องถิ่น  สมาชิกสภา อบต.เป็นเพียงส่วนประกอบเท่านั้น  ต่อแต่นี้ไปผมจึง     จะปล่อยให้เป็นหน้าที่ของท้องที่และท้องถิ่นเป็นผู้จัดการ  ผมจึงขอเสนอยกเลิกโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองบัว หมู่ที่ 3 ครับ
นายมานิชย์ อ้นปัญญา	ผมเห็นด้วยกับท่านคอนคำ ศรีบุญเรือง สมาชิกสภา อบต. หมู่ 3 และท่าน     สมาชิกสภา อบต.หมู่ 4	เศรษฐสิริ  คำคนซื่อนิธิศ  สมาชิกสภา อบต. หมู่ 4 ครับ
นายอรรถเดช วงศ์เทวราช      สำหรับโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน)    สมาชิกสภา หมู่ 2	หนองบัว  หมู่ที่ 3  สำหรับผมไม่เห็นด้วยตั้งแต่ครั้งแรกแล้ว  ซึ่งก็แล้วแต่        
เพื่อนสมาชิกทุกท่านจะพิจารณา ครับ

จ.ส.อ.สมบูรณ์ ฤทธิธาดา	สำหรับโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองบัว  นายก อบต. 		หมู่ที่ 3  ที่มีปัญหาเราก็จะไม่ทำก็ได้ให้ปัญหาคลี่คลายก่อนค่อยทำ  เพราะเราต้อง
ฟังเหตุผลซึ่งกันและกัน  สำหรับโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองสะโน  หมู่ที่ 3 ที่ไม่มีปัญหาผมก็อยากให้ท่านสมาชิกพิจารณาดำเนินการต่อไป ครับ
นายสุริยัน แสนสุภา	มีสมาชิก อบต.ท่านใดจะอภิปรายเพิ่มเติมอีกหรือไม่ (ถ้าไม่มี) ขอมติที่ประชุมสภา ประธานสภาฯ		อบต.สีชมพู  เพื่อให้ความเห็นชอบจ่ายขาดเงินสะสม ประจำปี 2562 โครงการ  
เพิ่มศักยภาพน้ำใต้ดิน (ตามโครงการธนาคารน้ำใต้ดิน) จำนวน 2 โครงการ
1. โครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองบัว หมู่ที่ 3  
    ตั้งไว้ 450,000 บาท
2. โครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองสะโน    
    หมู่ที่ 3 ตั้งไว้ 320,000 บาท
มติที่ประชุม		ให้ยกเลิกโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองบัว   
หมู่ที่ 3 ตั้งไว้ 450,000 บาท  และให้ดำเนินการโครงการเพิ่มศักยภาพน้ำใต้ดิน 
(ตามโครงการธนาคารน้ำใต้ดิน) หนองสะโน หมู่ที่ 3  ตั้งไว้ 320,000 บาท
			- เห็นชอบ  9  เสียง
			- ไม่ออกเสียง  2  เสียง
			- ลา 1 เสียง
นายสุริยัน แสนสุภา	ตามมติที่ประชุมเห็นชอบ 9 เสียง ให้ดำเนินการโครงการเพิ่มศักยภาพน้ำใต้ดิน ประธานสภาฯ		(ตามโครงการธนาคารน้ำใต้ดิน) หนองสะโน หมู่ที่ 3  ตั้งไว้ 320,000 บาท

ระเบียบวาระที่ 5	เรื่องอื่นๆ
นายสุริยัน แสนสุภา	เรื่องการประกวดประเพณีฟ้อนรำโบราณที่เราทำทุกปี  ว่าปีนี้จะดำเนินโครงการที่ประธานสภาฯ		หมู่บ้านใด วันที่เท่าไหร่ ขอเชิญนักวิชาการศึกษาได้ชี้แจงรายละเอียด ครับ
จ.ท.ชุมพล หงส์ทอง	สำหรับโครงการประกวดประเพณีฟ้อนรำโบราณปีนี้ ตั้งในข้อบัญญัติไว้            
นักวิชาการศึกษา		40,000 บาท ซึ่งเราก็จะดำเนินการเหมือนทุกปีที่ผ่านมา  เพียงแต่ปีนี้จะ
ดำเนินการที่บ้านโพนสนุก หมู่ที่ 2 ซึ่งจะจัดในวันที่ 8 มีนาคม 2562 ครับ
ที่ประชุมสภา		- รับทราบ
นายสุริยัน แสนสุภา	เรื่องกรณีการนำดินที่เหลือจากที่กำหนดไว้จะนำไปถมที่สาธารณะตามโครงการ        ประธานสภาฯ		เพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองอีกุด หมู่ที่ 5   
โครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน)  หนองสะโน หมู่ที่ 3 และโครงการเพิ่มศักยภาพน้ำใต้ดิน (ตามโครงการธนาคารน้ำใต้ดิน) หนองบัว     หมู่ที่ 6 จะนำไปทิ้งที่สาธารณะใดบ้าง  จึงอยากให้สมาชิกเจ้าของพื้นที่ได้กำหนดให้ชัดเจนเพื่อที่ประชุมจะได้รับทราบพร้อมกันครับ

นายพงษ์นิรันดร์ บุตรพรม สำหรับกรณีดินที่เหลือให้นำไปทิ้งตามที่สาธารณะภายในหมู่บ้านที่ดำเนินรองประธานสภาฯ		โครงการนั้นให้หมดไม่ให้ไปทิ้งที่อื่น
มติที่ประชุม		- เห็นชอบ  ตามที่นายพงษ์นิรันดร์  บุตรพรม  เสนอมา
นายสุริยัน แสนสุภา	มีท่านใดจะเพิ่มเติมอะไรอีกไหมครับ (ไม่มี) ถ้าไม่มีสมาชิกท่านใดจะเสนอเพิ่มเติมอีก  ประธานสภาฯ		ผมขอขอบคุณทุกท่านที่ได้ดำเนินการประชุมเป็นไปด้วยความเรียบร้อย

เลิกประชุม  	เวลา  12.00 น.


(ลงชื่อ).................................................ผู้จดรายงานการประชุม
                                     (นายเศรษฐสิริ  คำคนซื่อนิธิศ)
                                          เลขานุการสภา อบต.


(ลงชื่อ)..............................................กก.ตรวจรายงานฯ	(ลงชื่อ)....................................กก.ตรวจรายงานฯ
         (นายทรงศักดิ์ วงค์คะวงค์)         			        (นายคอนคำ  ศรีบุญเรือง)                            
         สมาชิกสภา อบต. หมู่ที่ 1                                         สมาชิกสภา อบต. หมู่ที่ 3


(ลงชื่อ)..............................................กก.ตรวจรายงานฯ	(ลงชื่อ)....................................กก.ตรวจรายงานฯ
          (นายมานิชย์  อ้นปัญญา)         			        (นายธีรพงษ์  วงค์ผาบุตร)                            
         สมาชิกสภา อบต. หมู่ที่ 4                                         สมาชิกสภา อบต. หมู่ที่ 5


(ลงชื่อ)..............................................กก.ตรวจรายงานฯ	(ลงชื่อ)....................................กก.ตรวจรายงานฯ
           (นายสนาม  แสนสุภา)         			        (นายวันเพ็ญ  วงค์ชาชม)                            
         สมาชิกสภา อบต. หมู่ที่ 6                                        สมาชิกสภา อบต. หมู่ที่ 7

[bookmark: _GoBack]
(ลงชื่อ).................................................ผู้รับรองรายงานการประชุม
                                       (นายสุริยัน  แสนสุภา)
                                     ประธานสภา อบต.สีชมพู





  
    
  
    



		 
      



	 


                 

	


 
